CELEX: 61994TO0367(02)
Language: fi
Date: 1998-04-29 00:00:00
Title: Yhteisöjen ensimmäisen oikeusasteen tuomioistuimen määräys (kolmas jaosto) 29 päivänä huhtikuuta 1998. # British Coal Corporation vastaan Euroopan yhteisöjen komissio. # EHTY:n perustamissopimus - Kumoamiskanne, joka kohdistuu implisiittiseen kielteiseen päätökseen - Kanne, joka on selvästi täysin perusteeton. # Asia T-367/94.

Avis juridique important

|

61994B0367(02)

Yhteisöjen ensimmäisen oikeusasteen tuomioistuimen määräys (kolmas jaosto) 29 päivänä huhtikuuta 1998.  -  British Coal Corporation vastaan Euroopan yhteisöjen komissio.  -  EHTY:n perustamissopimus - Kumoamiskanne, joka kohdistuu implisiittiseen kielteiseen päätökseen - Kanne, joka on selvästi täysin perusteeton.  -  Asia T-367/94.  

Oikeustapauskokoelma 1998 sivu II-00705

Tiivistelmä
Avainsanat

Kumoamiskanne - Kanne, jonka hiilentuottaja on nostanut sellaisesta komission implisiittisestä kielteisestä päätöksestä, jonka se katsoo syntyneen sen jälkeen, kun komissiota oli vaadittu EHTY:n perustamissopimuksen 35 artiklan mukaan tekemään asiassa päätös - Päätös, joka johtuu siitä, ettei komissio ole suoralta kädeltä hylännyt kantelua, jossa väitetään kyseisen tuottajan rikkoneen EHTY:n perustamissopimuksen kilpailusääntöjä - Kanne, joka on selvästi täysin perusteeton(EHTY:n perustamissopimuksen 4 artiklan d alakohta, 35 artikla, 65 artikla ja 66 artiklan 7 kohta)  

Tiivistelmä

Kanne, jonka hiilentuottaja on nostanut sellaisesta komission implisiittisestä kielteisestä päätöksestä, jonka se katsoo syntyneen sen jälkeen, kun komissiota oli vaadittu EHTY:n 35 artiklan mukaan tekemään asiassa päätös, siitä, ettei komissio suoralta kädeltä hylännyt kantelua, jossa väitetään kyseisen tuottajan rikkoneen EHTY:n perustamissopimuksen 4 artiklan d alakohtaa, 65 artiklaa ja 66 artiklan 7 kohtaa, on hylättävä, koska se on selvästi täysin perusteeton.Kun komissiolle tehdään tällainen kantelu, komissio ei ole velvollinen hylkäämään sitä tutkimatta sitä ensin, vaan päinvastoin se on velvollinen tutkimaan kantelun. Komission on noudatettava velvollisuuttaan, jonka mukaan sen on tutkittava huolellisesti kantelijan sen tietoon saattamat tosiseikat ja oikeudelliset seikat kyetäkseen arvioimaan, ilmeneekö näistä seikoista sellainen käyttäytyminen, joka voi vääristää kilpailua yhteismarkkinoilla, varsinkin silloin kun komissio toimii EHTY:n perustamissopimuksen nojalla, jolloin sillä on yksinomainen toimivalta. Mikäli komissio tutkittuaan tällä tavoin asian hylkää kantelun, sen on päätöksessään joka tapauksessa ilmoitettava ne tosiseikat ja näkemykset, jotka ovat sen päätelmien perustana, jolloin päätöksen mahdollinen laillisuusvalvonta kohdistuu sen tarkistamiseen, ettei päätös perustu aineellisesti vääriin tosiseikkoihin ja ettei siinä ole oikeudellista virhettä tai ilmeistä arviointivirhettä eikä harkintavaltaa tai menettelyä ole käytetty väärin.